CELEX: C2007/183/20
Language: sl
Date: 2007-08-04 00:00:00
Title: Zadeva C-158/06: Sodba Sodišča (prvi senat) z dne 21. junija 2007 (predlog za sprejetje predhodne odločbe College van Beroep voor het bedrijfsleven – Nizozemska) – Stichting ROM-projecten proti Staatssecretaris van Economische Zaken (Strukturni skladi – Povračilo pomoči Skupnosti v primeru nepravilnosti – Neobjava in neseznanitev s pogoji dodelitve pomoči – Upravičenčevo nepoznavanje – Dobra vera – Pravna varnost – Učinkovitost – Člen 10 ES)

4.8.2007   
            
            
               SL
            
            
               Uradni list Evropske unije
            
            
               C 183/12
            
         Sodba Sodišča (prvi senat) z dne 21. junija 2007 (predlog za sprejetje predhodne odločbe College van Beroep voor het bedrijfsleven – Nizozemska) – Stichting ROM-projecten proti Staatssecretaris van Economische Zaken
   (Zadeva C-158/06) (1)
   
   (Strukturni skladi - Povračilo pomoči Skupnosti v primeru nepravilnosti - Neobjava in neseznanitev s pogoji dodelitve pomoči - Upravičenčevo nepoznavanje - Dobra vera - Pravna varnost - Učinkovitost - Člen 10 ES)
   (2007/C 183/20)
   Jezik postopka: nizozemščina
   Predložitveno sodišče
   College van Beroep voor het bedrijfsleven
   Stranki v postopku v glavni stvari
   
      Tožeča stranka: Stichting ROM-projecten
   
      Tožena stranka: Staatssecretaris van Economische Zaken
   Predmet
   Predlog za sprejetje predhodne odločbe – College van Beroep voor het bedrijfsleven – Razlaga člena 6 Odločbe Komisije C(95)1753 z dne 16. oktobra 1995 o dodelitvi finančne pomoči Evropskega sklada za regionalni razvoj (ESRR) in Evropskega socialnega sklada (ESS) za operativni program v okviru pobude Skupnosti MSP v korist območij, upravičenih na podlagi ciljev 1 in 2 na Nizozemskem – Brezpogojna in natančna določba z neposrednimi učinki, ki škodujejo končnemu upravičencu – Razlaga člena 38(1)(h) Uredbe Sveta (ES) št. 1260/1999 z dne 21. julija 1000, o splošnih določbah o Strukturnih skladih (UL L 161, str, 1) – Neizterjava pomoči zaradi nepravilnosti upravičenca, ki o odločbi Komisije ni bil obveščen.
   Izrek
   Kadar so pogoji za pridobitev finančne pomoči, ki jo Skupnost podeli državi članici, določeni v odločbi o dodelitvi, vendar niso bili niti objavljeni niti jih ni država članica sporočila končnemu upravičencu do pomoči, pravo Skupnosti ne nasprotuje uporabi načela pravne varnosti, da se izključi obveznost tega upravičenca, da povrne neupravičeno izplačane zneske, pod pogojem, da se ugotovi dobra vera omenjenega upravičenca. V takem primeru je lahko zadevna država članica finančno odgovorna za neizterjane zneske, da se zagotovi učinek pravice Skupnosti do povračila zneska pomoči.
   
      (1)  UL C 60, 11.3.2006.